Der er mere og mere der tyder på at Skattekommisionen er ved at afsløre Danmarks "Watergate" sag.

Stort set det sidste kommisionsformanden sagde idag, var at kommisionen også vil undersøge det eller de indbrud der var omkring 1 okt. 2010, indbrud hvor nogen brød ind i skatteministerens forkontor og muligvis også i selve ministerens kontor.

Men behøver hverken være detektiv Charles Holm eller hans trofaste væbner Doktor Madsen for at kunne se hvorfor kommisionen interesserer sig for det eller disse indbrud, specielt ikke hvis der var to af dem.

Watergate sagen er blevet legendarisk og derfor ved de fleste ikke mere hvad den handler om, bortset fra at det var "noget med Nixon".

Men hvis man skal koge Watergate helt ind til benet, så skete der et lovbrud, hvilket selvfølgeligt var slemt nok, men derefter gik ulovlighederne helt amok i forsøget på at sløre sporet af hvem der havde købt og betalt for dette lovbrud.

Derfor vil man ofte høre sætningen "It's not the crime, it's the cover-up" i samme sætning som Watergate.

Hvem kunne være så desparate efter at fjerne sporene af en ulovlighed, at de bestilte et indbrud i skatteministeriet, muligvis med en gentagelse fordi tyven ikke stjal det rigtige første gang ?

Sagen er opgivet af politiet, dog ikke før:

Derfor nåede efterforskerne frem til den konklussion, at gerningsmændene kunne være nogle personer, »der på en eller anden måde havde en baggrundsviden«.

Det offentlige er bestemt ikke kendt for at have high-end PCer og derfor virker det lidt usandsynligt at nogen har hugget maskinerne for deres værdi på det sorte marked.

I følge politiet var indholdet på pc'erne krypteret hvilket tyve der har "baggrundsviden" om skatteministeriet utvivlsomt også er klar over.

Hvis indbrudene har noget at gøre med skatte-sagen er de sandsynlige muligheder derfor:

Nogen ville fjerne dokumenter de vidste kun lå på en eller flere af disse PC'er. Krypteringsnøglerne er ikke nødvendige, bare harddisken kan destrueres. Nogen ville læse dokumenter de vidste kunne findes på en eller flere af disse PC'er. Det ville kræve adgang til Krypteringsnøglerne. PC'erne var bare et skalkeskjul og et eller andet dokument er forsvundet fra en mappe, uden at nogen opdagede det. Indbrudet skulle producere en mulig rute for skatteafgørelse fra kontoret til BT, som ikke involverer ministeren eller hans spindoktor.

Er der noget af det der lyder som "It's not the crime, it's the cover-up" ?

phk